text: Det er helt vildt at repræsentere Danmark
  29 september 2018 kl. 16.55
  Line Biltoft Jepsen stiller op for Danmark ved EM for unge håndværkere.
  - Det er helt vildt at repræsentere Danmark. Det er så stort.
  Ordene kommer fra Line Biltoft Jepsen fra Sig ved Varde. I weekenden stiller hun op for Danmark ved europamesterskaberne i skills i Budapest. Der dyster 525 unge fra 28 lande i 37 håndværksfag.
  Line er bygningsstruktør, og vi er vigtige,  siger hun.
  - Ellers ville der ikke være nogle huse og broer og den slags.
  Vinderne i Euroskills kåres lørdag aften i Budapest.
  - Det er megafedt at være med til, siger Line Biltoft Jepsen. Hun stiller op for Danmark sammen med Mathias Jørgensen fra Aabenraa.
  Fakta om Euroskills 2018 i Budapest:
  525 unge fra 28 lande dyster i 37 håndværksfag. 525 unge dyster i 37 håndværksfag. De repræsenterer 28 nationer.
  Det danske hold består af 12 unge, der med support fra en erfaren teamleder og tidligere Skills-verdensmester, stiller op i følgende fag:
  Flisemurer, murer, møbelsnedker, bygningssnedker, gulvlægger, anlægsgartner, landbrugsmaskinmekaniker, receptionist, bager, bygningsstruktør.
  Arrangøren forventer, at EuroSkills vil blive besøgt af mere end 100.000 gæster.
  SkillsDenmark er en nonprofit-organisation støttet af Undervisningsministeriet, arbejdsmarkedets parter, faglige udvalg, erhvervsskoler, fonde og virksomheder. Formålet er at fremme det gode håndværk og fokus på erhvervsuddannelserne gennem konkurrencerne DM i Skills, EuroSkills og WorldSkills.
  